**Zápisnica z plánovaného zasadnutia Obecného zastupiteľstva v obci Hrabovke**

**konaného dňa 21. júna 2022 o 17.00 hod.**

**Prítomní:** Eva Mráziková, starostka obce

**Poslanci:**  Lukáš Hamaj, Róbert Chmelina, Michal Jakab, Zdenko Vrzala

**Neprítomní:** Ing. Peter Hladký- poslanec-ospravedlnil sa

**Hlavná kontrolórka obce:** Ing. Orságová Katarína

**Program:**

1. Otvorenie zasadnutia
2. Určenie zapisovateľa a overovateľov zápisnice
3. Kontrola uznesení z predchádzajúceho zastupiteľstva
4. Správa o kontrolnej činnosti HK za I. polrok 2022
5. Návrh – Plán kontrolnej činnosti HK na II. polrok 2022
6. Záverečný účet obce Hrabovka za rok 2021 a Stanovisko HK k Záverečnému účtu obce Hrabovka za rok 2021
7. Vytvorenie volebného obvodu a okrsku pre voľby poslancov obecného zastupiteľstva, určenie počtu poslancov obecného zastupiteľstva, vytvorenie volebného obvodu a okrsku pre voľby poslancov zastupiteľstva samosprávneho kraja, určenie volebnej miestnosti
8. Ďalšie postupy pri vysporiadaní pozemkov pod obecným vodovodom
9. Diskusia
10. Záver

**1. Otvorenie zasadnutia**

Zasadnutie obecného zastupiteľstva otvorila a viedla starostka obce Eva Mráziková, ktorá konštatovala, že napriek neprítomnosti 1 poslanca, ktorý sa ospravedlnil, je obecné zastupiteľstvo uznášania schopné. Predložila prítomným poslancom návrh programu rokovania obecného zastupiteľstva. Poslanci nemali žiadne doplňujúce body a **schválili** programrokovaniabez pripomienok.

**Hlasovanie:**

**Prítomní: 4 Za: 4 Proti: 0 Zdržal sa:** **0**

**2. Určenie zapisovateľa a overovateľov zápisnice**

Starostka určila overovateľov zápisnice: Michal Jakab, Zdenko Vrzala

Zapisovateľka: Mgr. Janka Štefánková, pracovníčka obecného úradu

Obecné zastupiteľstvo v Hrabovke **schvaľuje** overovateľov a zapisovateľku.

**Hlasovanie:**

**Prítomní: 4 Za:4 Proti: 0 Zdržal sa:** **0**

**3. Kontrola uznesení z predchádzajúceho zastupiteľstva**

Hlavná kontrolórka obce predniesla správu o kontrole uznesení z predchádzajúceho zastupiteľstva, pričom konštatovala, že všetky uznesenia boli splnené. Poslanci zobrali na vedomie.

**Hlasovanie:**

**Prítomní: 4 Za:4 Proti: 0 Zdržal sa:** **0**

**4. Správa o kontrolnej činnosti HK za I. polrok 2022**

Hlavná kontrolórka predložila na rokovanie obecného zastupiteľstva Správu o kontrolnej činnosti HK za I. polrok 2022. K správe nemal nik z poslancov pripomienky a predloženú správu zobrali poslanci na vedomie.

**Hlasovanie:**

**Prítomní: 4 Za:4 Proti: 0 Zdržal sa:** **0**

**5. Návrh – Plán kontrolnej činnosti HK na II. polrok 2022**

Hlavná kontrolórka obce predložila na rokovanie obecného zastupiteľstva návrh Plánu kontrolnej činnosti HK na II. polrok 2022. Prítomní poslanci nemali k návrhu žiadne pripomienky a predložený návrh **schválili.**

**Hlasovanie:**

**Prítomní: 4 Za:4 Proti: 0 Zdržal sa:** **0**

**6. Závrečný účet obce Hrabovka za rok 2021 a Stanovisko HK k Záverečnému účetu obce Hrabovka za rok 2021**

Ekonómka obce Mgr. Štefánková predložila na rokovanie obecného zastupiteľstva v Hrabovke návrh – Záverečný účet obce Hrabovka s prílohou čerpania rozpočtu za rok 2021. Tento bol vyvesený na úradnej tabuli obce v zákonnej lehote 15 dní. Zároveň predniesla svoje stanovisko k Záverečnému účtu za rok 2021 hlavná kontrolórka, ktorá doporučila schváliť tento dokument v predloženom znení. Poslanci taktiež nemali k tomuto dokumentu žiadne pripomienky a hlasovaním schválili doporučené uznesenie v znení:

* Obecné zastupiteľstvo berie na vedomie správu hlavného kontrolóra a stanovisko k Záverečnému účtu za rok 2021.
* Obecné zastupiteľstvo schvaľuje Záverečný účet obce a celoročné hospodárenie **bez výhrad.**
* Obecné zastupiteľstvo **schvaľuje** použitie prebytku rozpočtového hospodárenia na tvorbu rezervného fondu vo výške **2918,52** **EUR.**

**Hlasovanie:**

**Prítomní: 4 Za:4 Proti: 0 Zdržal sa:** **0**

**7. Vytvorenie volebného obvodu a okrsku pre voľby poslancov obecného zastupiteľstva, určenie počtu poslancov obecného zastupiteľstva, vytvorenie volebného obvodu a okrsku pre voľby poslancov zastupiteľstva samosprávneho kraja, určenie volebnej miestnosti**

Starostka informovala o prijatí zákona č. 209/2022 Z.z. t.j. rozhodnutí predsedu Národnej rady SR z 8.júna 2022 o vyhlásení volieb do orgánov samosprávy obcí a o vyhlásení volieb do orgánov samosprávnych krajov. V zmysle tohto rozhodnutia je potrebné prijať uznesenie, v ktorom sa určuje volebný obvod a okrsok v obci Hrabovka pre voľby poslanov obecného zastupiteľstva, určenie počtu poslancov obecného zastupiteľstva, vytvorenie volebného obvodu a okrsku pre voľby poslancov zastupiteľstva samosprávneho kraja, určenie volebnej miestnosti.

Pre obec Hrabovka vzhľadom na počet obyvateľov sa určuje 1 volebný obvod a 1 volebný okrsok pre voľby do samosprávy obce ako aj pre voľby do zastupiteľstva samosprávneho kraja. Taktiež volebná miestnosť bude jedna a to sála KD v Hrabovke. Obec vzhľadom k počtu obyvateľov si môže určiť počet poslancov od 3 do 5 - návrh je ponechať počet 5 poslancov tak, ako bolo tomu doteraz, pričom sa zachová aj plný úväzok starostu tak, ako v uplynulom volebnom období. Predložený návrh poslanci **schválili.**

**Hlasovanie:**

**Prítomní: 4 Za:4 Proti: 0 Zdržal sa:** **0**

**8. Ďalšie postupy pri vysporiadaní pozemkov pod obecným vodovodom**

Starostka informovala poslancov pri vysporiadaní pozemkov pod obecný vodovod-v podstate je už vysporiadaná väčšia časť okrem I. ochranného pásma-zatiaľ beží žaloba od p. Ližičiara, ktorý sa znova odvolal. Povolenie na odber a užívanie vody obec zatiaľ od Okresného úradu nedostala, prostredníctvom právnika sme oslovili Okresný úrad, ktorý zaslal e-mailom stanovisko, kde sa naďalej odvoláva na kolaudáciu verejného vodovodu. Právnik, ktorý zastupuje obec dostal splnomocnenie k rokovaniu o vyvlastnení pozemkov pod I. ochranným pásmom. V priebehu mesiaca jún prebehla ohlásená kontrola zo strany Povodia Váhu zameranú na prevádzku čerpacej stanice, administratívu a kontrolu vodomerov na čerpacej stanici, pričom neboli zistené žiadne nedostatky, ale naďalej aj tento orgán vytýka užívanie vody bez povolenia a bez kolaudácie. Obecný úrad sa opakovane stretá s nepochopením obyvateľov (dopyty v zmysle info zákona pod.) a preto na stránke obce bolo zverejnené už spomenuté vyjadrenie Okresného úradu Trenčín. Samozrejme proces vyvlastnenia bude zdĺhavý, ozývajú sa nespokojní pôvodní vlastníci nielen dotknutých pozemkov, ale aj pozemku, ktorý je prístupovou cestou do Mlyna-obec je vlastníkom len časti tejto prístupovej cesty. Poslanec Chmelina – povolenie na užívanie vody teda nie je v platnosti už dlhšiu dobu? Starostka odpovedala, že áno od r.2000, situáciu odvtedy nikto neriešil, resp. ak aj boli vyplatené peniaze za pozemky nebolo dotiahnuté zavkladovanie do katastra. Poslanec Chmelina-oplotenie I.ochranného pásma je už dotiahnuté? Starostka odpovedala, že toto je možné uskutočniť momentálne až po zbere úrody. Starostka vyjadrila snahu dotiahnuť tento problém do konca volebného obdobia. Starostka sa vyjadrila aj k procesu realizácie meračov hladiny vody na ČS a vodojemu. Naďalej sú úniky vody, čím sa prekračuje povolený ročný odber od Povodia Váhu, za ktorý sa platí ročne poplatok – nárast oproti vlaňajšku, ktorý bude sa musieť spolu s nárastom platby za elektrickú energiu premietnuť aj do ceny vody.

**9. Diskusia**

\*Diskusia naviazala na predchádzajúci bod v tom zmysle, že nielen platby za vodu, ale aj platby za vývoz komunálneho odpadu a ako avizuje vláda aj za výber dane z nehnuteľnosti sa bude musieť ku koncu tohto roka prehodnotiť a premietnuť do zvýšenia jednotlivých poplatkov, keďže tieto sa môžu prehodnocovať iba raz ročne ku koncu roka. Starostka stále apeluje na zmenu frekvencie vývozu komunálneho odpadu, riešenie vývozu drobného stavebného odpadu z obce – chýba zberný dvor, na ktorý však obec podľa skúseností okolitých obcí nebude mať nikdy dostatok finančných prostriedkov – nielen na vybudovanie, ale aj následnú prevádzku. Obec sa stretá aj s nepochopením zo strany firmy Marius Pedersen, ktorá rozmiestňuje a vyváža kontajnery na separovaný odpad. Momentálne dali pre obec Hrabovka neúmerné množstvo žltých kontajnerov na plast napriek protestu starostky, keďže je už realizovaný výkup plastových fliaš. Naopak ešte od januára 2023 by mala každá domácnosť dostať nádobu na papier, čím sa opäť zvýši náklad na vývoz komunálneho odpadu. Starostka prízvukovala, že obec nemôže doplácať na vývoz komunálneho odpadu. Poslanec Chmelina sa k tomu vyjadril, že áno je to tak a bohužiaľ bude toto nevyhnutné spraviť aj keď mnohí na to doplatia vyšším poplatkom podľa počtu členov v domácnosti. Poslanec Jakab – možno by bolo vhodné toto urobiť postupne po častiach každoročne zvýšiť o cca 2 eurá, aby nebol ten nárast taký citeľný.

Starostka zdôraznila, že ak dôjde k zníženiu podielových daní od štátu a obec neupraví poplatky podľa skutočnosti také obce ako Hrabovka, t.j. malé obce budú mať problém prežiť. K problému smetí nastala krátka rozprava, návrh znížiť frekvenciu vývozov podporil poslanec Chmelina-hľadajme kompromis cca 3 týždne, poslanec Hamaj poukázal na to, že v domácnostiach s malými deťmi je to problém – hlavne čo sa týka plienok v lete. Poslanec Jakab zdôraznil, že sa jedná o ročný poplatok takže je to len jednorázová záťaž, pri viacčlenných rodinách je možné rozdeliť platbu na splátky. Starostka konštatovala, že tento problém bude nutné riešiť na nasledujúcich zasadnutiach obecného zastupiteľstva, najneskôr do konca roka s tým, že sa bude musieť pripraviť nový návrh VZN k platbe za komunálny odpad, DSO. Apelovala aj na to, že občania nedbajú na poriadok okolo kontajnerov hlavne čo sa týka šatstva a papiera. Bohužiaľ často sa stáva, že občania okolitých obcí sa pristavia a vyhodia do našich kontajnerov hlavne šatstvo.

\*Starostka informovala o realizovanom zameraní obecných ciest v časti smerom k družstvu a okolo cintorína. Dala poslancom k nahliadnutiu aktuálne geometrické zameranie, ktoré sa dalo zavkladovať do katastra. Vo viacerých prípadoch hranica cesty nekorešponduje so skutočným stavom, čiže do obecnej cesty zasahujú súkromní vlastníci. Túto situáciu je potrebné riešiť na nasledujúcich zasadnutia OcZ, o čom budú dotknutí vlastníci informovaní. Starostka ešte informovala o tom, že dala naceniť opravu a odvodnenie cesty v časti Kúty a pri cintoríne. Bohužiaľ momentálne nie je obec schopná toto zafinancovať, bude sa musieť hľadať cesta prostredníctvom nejakej výzvy alebo dotácie od TSK alebo štátu. Oprava jedného úseku sa pohybuje cca 10 tis. Eur + projekt. Samozrejme treba tieto úseky dať zamerať, aby bolo jasná hranica obecnej komunikácie v majetku obce. Z radov občanov sa prihlásil pán Holúbek, ktorý apeloval aspoň opraviť výtlky v časti Kúty , kde je problém s príjazdom áut. Poslanec Chmelina poukázal na to, že v časti, kde býva on, podobný problém vyriešili svojpomocne s tým, že materiál poskytla obec a dotknutí obyvatelia svojpomocne výtlky opravili. Starostka informovala aj o probléme, ktorý vznikol s prístupom na pozemky v časti Kobylinec, toto bude potrebné riešiť na na ďalšom zasadnutí obecného zastupiteľstva.

\*Poslanec Hamaj informoval o tom, že OZ Vĺčik má možnosť zapožičať premietanie letného kina-prvý júlový víkend, avšak v nevhodnom termíne, keď väčšina členov je mimo, na dovolenke. Neskôr už sú všetky termíny obsadené. Požiadal o pomoc poslancov, avšak tí sa tiež vyjadrili, že v tomto čase sú mimo domova, takže sa táto akcia zrušila. Starostka sa spýtala na pripravovanú akciu pre deti. Poslanec Hamaj sa vyjadril, že zrejme sa to, vzhľadom na dovolenkové obdobie, uskutoční až koncom leta, prípadne by bolo možno vhodné to všetko spojiť s hodami v obci. S týmto návrhom súhlasili aj poslanci, takže koncom leta sa prípadne zvolá pracovné stretnutie, aby sa dohodli detaily.

**10. Záver**

Starostka ukončila rokovanie obecného zastupiteľstva a poďakovala prítomným poslancom za účasť na rokovaní.

**Obecné zastupiteľstvo v Hrabovke**

**Uznesenie č. 11-17**

zo zasadnutia OZ v Hrabovke dňa 21.06.2022

***K bodu: Otvorenie zasadnutia***

**Uznesenie č. 11/2022**

Obecné zastupiteľstvo v Hrabovke **s c h v a ľ u j e** navrhnutýprogram zasadnutia obecného zastupiteľstva .

V Hrabovke, 21.06.2022

Eva Mráziková

starostka obce

***K bodu: Určenie zapisovateľa a overovateľov zápisnice***

**Uznesenie č. 12/2022**

Obecné zastupiteľstvo v Hrabovke **s c h v a ľ u j e** overovateľov: Michal Jakab a Zdenko Vrzala a zapisovateľku pracovníčku OcÚ: Mgr. Janka Štefánková.

V Hrabovke, 21.06.2022

Eva Mráziková

starostka obce

***K bodu: Kontrola uznesení z predchádzajúceho zasadnutia***

**Uznesenie č. 13/2022**

Obecné zastupiteľstvo v Hrabovke **b e r i e n a  v e d o m i e** správu o kontrole uznesení obecného zastupiteľstva v Hrabovke.

V Hrabovke, 21.06.2022

Eva Mráziková

starostka obce

***K bodu: Správa o kontrolnej činnosti HK za I. polrok 2022***

**Uznesenie č. 14/2022**

Obecné zastupiteľstvo v Hrabovke **b e r i e n a  v e d o m i e** správu o kontrolnej činnosti HK za I. polrok 2022 v Hrabovke.

V Hrabovke, 21.06.2022

Eva Mráziková

starostka obce

***K bodu: Návrh – Plán kontrolnej činnosti HK na II. polrok 2022***

**Uznesenie č. 15/2022**

Obecné zastupiteľstvo v Hrabovke **s c h v a ľ u j e** plán kontrolnej činnosti HK na II. polrok 2022.

V Hrabovke, 21.06.2022

Eva Mráziková

starostka obce

***K bodu: Závrečný účet obce Hrabovka za rok 2021 a Stanovisko HK k Záverečnému účetu obce Hrabovka za rok 2021***

**Uznesenie č. 16/2022**

a) Obecné zastupiteľstvo berie na vedomie správu hlavného kontrolóra a stanovisko

k Záverečnému účtu za rok 2021.

b) Obecné zastupiteľstvo schvaľuje Záverečný účet obce a celoročné hospodárenie **bez výhrad.**

c) Obecné zastupiteľstvo **schvaľuje** použitie prebytku rozpočtového hospodárenia na tvorbu

rezervného fondu vo výške **2918,52** **EUR.**

V Hrabovke, 21.06.2022

Eva Mráziková

starostka obce

***K bodu: Vytvorenie volebného obvodu a okrsku pre voľby poslancov obecného zastupiteľstva, určenie počtu poslancov obecného zastupiteľstva, vytvorenie volebného obvodu a okrsku pre voľby poslancov zastupiteľstva samosprávneho kraja, určenie volebnej miestnosti***

**Uznesenie č. 17/2022**

Obecné zastupiteľstvo pre obec Hrabovka, s prihliadnutím na počet obyvateľov určuje jeden volebný obvod a jeden volebný okrsok pre voľby do samosprávy obce ako aj pre voľby do zastupiteľstva samosprávneho kraja. Ako volebnú miestnosť určuje sálu KD v Hrabovke. Obecné zastupiteľstvo určuje počet päť poslancov tak, ako bolo tomu doteraz, pričom sa zachová aj plný úväzok starostu tak, ako v uplynulom volebnom období.

V Hrabovke, 21.06.2022

Eva Mráziková

starostka obce

**Výpis z hlasovania poslancov OZ:**

|  |  |  |  |  |  |
| --- | --- | --- | --- | --- | --- |
| **Číslo** | **Hamaj** | **Chmelina** | **Jakab** | **Hladký** | **Vrzala** |
| 11/2022 | **I** | **I** | **I** | **N** | **I** |
| 12/2022 | **I** | **I** | **I** | **N** | **I** |
| 13/2022 | **I** | **I** | **I** | **N** | **I** |
| 14/2022 | **I** | **I** | **I** | **N** | **I** |
| 15/2022 | **I** | **I** | **I** | **N** | **I** |
| 16/2022 | **I** | **I** | **I** | **N** | **I** |
| 17/2022 | **I** | **I** | **I** | **N** | **I** |

**Vysvetlivky: I - za O – zdržal sa**

**X - proti N - neprítomní**

**Overovatelia:**

Michal Jakab .........................................

Zdenko Vrzala .........................................

**Zapísala:**

Mgr. Janka Štefánková .........................................

Eva Mráziková starostka obce